ДОГОВОР

за създаване на Транспортната общност

Страните, които са:

ЕВРОПЕЙСКИЯТ СЪЮЗ, наричан по-долу „Съюзът“ или „Европейския съюз“,

и

ДОГОВАРЯЩИТЕ СТРАНИ ОТ ЮГОИЗТОЧНА ЕВРОПА — Република Албания, Босна и Херцеговина, бившата югославска република Македония, Косово (*1) (наричано по-долу Косово), Черна гора и Република Сърбия,

като всички горепосочени страни са наричани по-долу заедно „договарящите страни“,

КАТО НАДГРАЖДАТ върху постигнатото в рамките на Меморандума за разбирателство относно изграждането на Основната регионална транспортна мрежа в Югоизточна Европа, подписан в Люксембург на 11 юни 2004 г., и КАТО ОТБЕЛЯЗВАТ, че посоченият Меморандум за разбирателство вече няма да се прилага;

КАТО ПРИЗНАВАТ взаимосвързания характер на международния транспорт и в ЖЕЛАНИЕТО си да създадат Транспортна общност между Европейския съюз и договарящите страни от Югоизточна Европа въз основа на постепенно взаимно интегриране на транспортния пазар на договарящите страни на базата на съответните достижения на правото;

КАТО ОТЧИТАТ, че правилата относно Транспортната общност следва да се прилагат на многостранна основа в рамките на Транспортната общност и следователно е необходимо да бъдат определени специални правила в това отношение;

КАТО ОТБЕЛЯЗВАТ Временното споразумение и съответния Меморандум с практически мерки, подписан през 1995 г. от Република Гърция и бившата югославска република Македония;

КАТО ИЗРАЗЯВАТ СЪГЛАСИЕ, че е уместно правилата относно Транспортната общност да се основават на съответното действащо законодателство в Европейския съюз, посочено в приложение I към настоящия договор, съгласно Договора за Европейския съюз и Договора за функционирането на Европейския съюз, и КАТО ВЗЕМАТ ПРЕДВИД съдържащите се там изменения, включително замяната на „Европейска общност“ с „Европейски съюз“;

КАТО ИМАТ ПРЕДВИД, че интегрирането на транспортните пазари не може да се постигне отведнъж, а чрез преход, улеснен от конкретни договорености с ограничен срок на действие;

КАТО ПОДЧЕРТАВАТ, че транспортните оператори следва да се третират равнопоставено по отношение на достъпа им до транспортната инфраструктура;

КАТО ИМАТ ПРЕДВИД желанието на всяка от договарящите страни от Югоизточна Европа да осигури съвместимостта на своето законодателство в областта на транспорта и свързаните с него въпроси с това на Европейския съюз, включително и с оглед на бъдещите промени на достиженията на правото на Европейския съюз;

КАТО ПРИЗНАВАТ значението на техническата помощ в това отношение;

КАТО ИМАТ ПРЕДВИД необходимостта от защита на околната среда и от борба с изменението на климата, както и че транспортният сектор трябва да се развива устойчиво;

КАТО ИМАТ ПРЕДВИД необходимостта да бъде обхванато социалното измерение на Транспортната общност и да бъдат изградени структури за социален диалог в договарящите страни от Югоизточна Европа;

КАТО ИМАТ ПРЕДВИД европейската перспектива за договарящите страни от Югоизточна Европа, потвърдена на няколко неотдавнашни срещи на върха на Европейския съвет;

КАТО ОТБЕЛЯЗВАТ, че бившата югославска република Македония, Република Сърбия и Република Албания са страни — кандидатки за членство в Европейския съюз, а Босна и Херцеговина е подала молба за членство;

КАТО ОТБЕЛЯЗВАТ, че при получаване на документи, издадени от органите на Косово във връзка с настоящия договор, може да се прилагат вътрешните процедури на държавите — членки на Европейския съюз;

КАТО ОТБЕЛЯЗВАТ решимостта на страните — кандидатки и потенциалните кандидатки за сближаване с Европейския съюз и за въвеждане на достиженията на правото на Европейския съюз, по-специално в областта на транспорта,

РЕШИХА ДА СЪЗДАДАТ ТРАНСПОРТНА ОБЩНОСТ:

Член 1

Цели и принципи

1. Целта на настоящия договор е създаване на транспортна общност в областта на автомобилния транспорт, железопътния транспорт, транспорта по вътрешни водни пътища и морския транспорт, както и развитие на транспортна мрежа между Европейския съюз и договарящите страни от Югоизточна Европа, по-долу наричана „Транспортната общност“. Транспортната общност се основава на постепенното интегриране на транспортните пазари на договарящите страни от Югоизточна Европа в транспортния пазар на Европейския съюз на базата на съответните достижения на правото, включително в областта на техническите стандарти, оперативната съвместимост, безопасността, сигурността, социалната политика в сферата на управлението на движението, обществените поръчки и опазването на околната среда — за всички видове транспорт, с изключение на въздушния. За тази цел в настоящия договор се определят правилата, приложими между договарящите страни при предвидените по-долу условия. Тези правила включват разпоредбите, предвидени в актовете, посочени в приложение I.

2. Разпоредбите на настоящия договор се прилагат до степента, до която се отнасят до автомобилния транспорт, железопътния транспорт, транспорта по вътрешни водни пътища, морския транспорт, както и до транспортните мрежи, включително летищната инфраструктура или свързани въпроси, както е посочено в приложение I.

3. Настоящият договор се състои от членове, с които се определя общото функциониране на Транспортната общност, по-долу наричани „основен договор“, от приложения, сред които в приложение I са посочени актовете на Европейския съюз, приложими между договарящите страни в рамките на основния договор, и от протоколи, от които в поне един за всяка от договарящите страни от Югоизточна Европа са определени приложимите за нея преходни договорености.

Член 2

1. За целите на настоящия договор:

2. Използването на понятията „страна“, „гражданин“, „граждани“, „територия“ или „знаме“ не засяга статуса на всяка договаряща страна по международното право.

Член 3

1. Приложимите разпоредби на актовете, посочени или съдържащи се в приложение I, адаптирани в съответствие с приложение II, или в решения на Регионалния управителен комитет, са задължителни за договарящите страни.

2. Подобни разпоредби са част от или ще бъдат въведени във вътрешния правен ред на договарящите страни от Югоизточна Европа, както следва:

3. В случаите, когато приложимите разпоредби на актовете, посочени в параграф 1, пораждат задължения за държавите — членки на Европейския съюз, тези задължения стават приложими за държавите — членки на Европейския съюз, след решение, прието съгласно приложимите в Европейския съюз правила, въз основа на извършена от Европейската комисия оценка по отношение на пълното прилагане на посочените в приложение I актове на Европейския съюз от договарящите страни от Югоизточна Европа.

Член 4

Договарящите страни вземат всички подходящи мерки, било общи или конкретни, за да осигурят изпълнението на задълженията, произтичащи от настоящия договор, и се въздържат от всякакви мерки, които могат да застрашат постигането на целите на настоящия договор.

Член 5

Социални въпроси

Договарящите страни от Югоизточна Европа прилагат съответните разпоредби на достиженията на правото на Европейския съюз в областта на социалните въпроси по отношение на транспорта, както е посочено в приложение I. Транспортната общност укрепва и насърчава социалния диалог и социалното измерение чрез позоваване на достиженията на правото в областта на социалните въпроси, основните права на работещите и участието на Европейския икономически и социален комитет и на националните и европейските социални партньори от транспортния сектор на съответното равнище.

Член 6

Околна среда

Договарящите страни от Югоизточна Европа прилагат съответните разпоредби на достиженията на правото на Европейския съюз в областта на околната среда по отношение на транспорта, по-специално стратегическата екологична оценка, оценката на въздействието върху околната среда, както и директивите в областта на природата, водите и качеството на въздуха, посочени в приложение I.6.

Член 7

Обществени поръчки

Договарящите страни от Югоизточна Европа прилагат съответните разпоредби на достиженията на правото на Европейския съюз в областта на обществените поръчки по отношение на транспорта, посочени в приложение I.7.

Член 8

Инфраструктура

1. Картите на примерното разширение на трансевропейската транспортна мрежа (TEN-T) по широкообхватната и основната мрежа са приложени към настоящия договор като приложение I.1. Регионалният управителен комитет ежегодно докладва на Съвета на министрите относно разгръщането на описаната в настоящия договор TEN-T. При съставянето на доклада Регионалният управителен комитет се подпомага от технически комитети.

2. Транспортната общност подкрепя развитието на примерното разширение на трансевропейската транспортна мрежа (TEN-T) по широкообхватната и основната мрежа към Западните Балкани съгласно Делегиран регламент (ЕС) 2016/758 на Комисията (1), както е посочено в приложение I.1. Тя взема предвид съответните двустранни и многостранни споразумения, сключени между договарящите страни, включително разработването на ключови връзки и свързващи звена, необходими за премахване на участъците с недостатъчна пропускателна способност и за насърчаване на свързването на националните мрежи помежду им и с мрежите TEN-T на Европейския съюз.

Член 9

1. На всеки две години Транспортната общност разработва петгодишен текущ работен план за развитие на примерното разширение на трансевропейската транспортна мрежа (TEN-T) по широкообхватната и основната мрежа към Западните Балкани и за набелязване на приоритетни проекти от регионален интерес, в съответствие с най-добрите практики на Европейския съюз, което ще допринесе за балансирано устойчиво развитие що се отнася до икономиката, териториалната интеграция, въздействието върху околната среда и социалните ефекти, както и социалното сближаване.

2. Наред с другото, петгодишният текущ работен план:

3. Транспортната общност насърчава необходимите проучвания и анализи, по-специално във връзка с икономическата жизнеспособност, техническите спецификации, въздействието върху околната среда, социалните последици и механизмите за финансиране.

4. Постоянният секретариат въвежда информационна система, която да бъде използвана от лицата, вземащи решения, в процеса на мониторинг и преглед на състоянието и функционирането на примерното разширение на трансевропейската транспортна мрежа (TEN-T) по широкообхватната и основната мрежа към Западните Балкани.

Член 10

Договарящите страни от Югоизточна Европа разработват ефикасни системи за управление на движението, включително интермодални системи и интелигентни транспортни системи.

Член 11

Железопътен транспорт

1. В рамките на приложното поле и условията на настоящия договор и в рамките на приложното поле и условията, определени в посочените в приложение I актове, железопътните предприятия, лицензирани от държава — членка на Европейския съюз, или от договаряща страна от Югоизточна Европа, имат право на достъп до инфраструктурата във всички държави — членки на Европейския съюз, и договарящи страни от Югоизточна Европа за извършване на международен превоз на пътници или товари.

2. В рамките на приложното поле и условията на настоящия договор и в рамките на приложното поле и условията, определени в посочените в приложение I актове, не може да се налагат ограничения на валидността на лицензите на железопътните предприятия, на техните сертификати за безопасност, на документите за сертифициране на машинистите, както и на разрешенията за въвеждане в експлоатация на железопътните превозни средства, издадени от Европейския съюз или от компетентния орган на държава членка, или от договаряща страна от Югоизточна Европа.

Член 12

Автомобилен транспорт

Договарящите страни от Югоизточна Европа насърчават ефикасно, безопасно и сигурно функциониране на автомобилния транспорт. Целта на сътрудничеството между договарящите страни е постигане на сближаване към оперативните стандарти и политики за автомобилен транспорт на Европейския съюз, по-специално чрез прилагане на достиженията на правото на Европейския съюз в областта на автомобилния транспорт, посочено в приложение I.

Член 13

Транспорт по вътрешни водни пътища

Договарящите страни насърчават ефикасно, безопасно и сигурно функциониране на транспорта по вътрешни водни пътища. Целта на сътрудничеството между договарящите страни е постигане на сближаване с оперативните стандарти и политики на Европейския съюз за транспорта по вътрешни водни пътища, по-специално чрез прилагане на актовете, посочени в приложение I, от договарящите страни от Югоизточна Европа.

Член 14

Морски транспорт

Договарящите страни насърчават ефикасно, безопасно и сигурно функциониране на морския транспорт. Целта на сътрудничеството между договарящите страни е постигане на сближаване към оперативните стандарти и политики за морски транспорт на Европейския съюз, по-специално чрез прилагане на актовете, посочени в приложение I, от договарящите страни от Югоизточна Европа.

Член 15

Улесняване на административните формалности

1. Договарящите страни улесняват административните процедури (формалности), свързани с преминаване от една митническа територия в друга, съгласно разпоредбите за сътрудничество по митническите въпроси на споразуменията, приложими между Европейския съюз, от една страна, и всяка от договарящите страни от Югоизточна Европа, от друга страна.

2. Със същата цел договарящите страни от Югоизточна Европа улесняват административните процедури (формалности), свързани с преминаване от една митническа територия в друга, съгласно разпоредбите за сътрудничество по митническите въпроси на споразуменията, приложими между тях.

Член 16

Забрана за дискриминация

В рамките на приложното поле на настоящия договор и без да се засягат специалните разпоредби, съдържащи се в него, всяка дискриминация на основание гражданство е забранена.

Член 17

Конкуренция

1. В рамките на приложното поле на настоящия договор се прилагат разпоредбите на приложение III. Когато в други споразумения — като споразумения за асоцииране — между две или повече договарящи страни се съдържат правила относно конкуренцията и държавните помощи, правилата от тези споразумения се прилагат между договарящите страни.

2. Членове 18, 19 и 20 не се прилагат по отношение на разпоредбите на приложение III, които се отнасят до конкуренцията. Те се прилагат по отношение на държавните помощи.

Член 18

Правоприлагане

1. Без да се засяга параграф 2, всяка договаряща страна гарантира, че в националните съдилища е възможно позоваване на правата, които произтичат от настоящия договор и в частност от актовете, посочени в приложение I.

2. Всички въпроси относно законосъобразността на законодателството, прието от Европейския съюз и посочено в приложение I, са от изключителната компетентност на Съда на Европейския съюз, по-долу наричан „Съдът на ЕС“.

Член 19

Тълкуване

1. Доколкото разпоредбите на настоящия договор и разпоредбите на актовете, посочени в приложение I, са идентични по същество на съответните правила на Договора за Европейския съюз, Договора за функционирането на Европейския съюз и на актовете, приети съгласно посочените договори, посочените разпоредби — при тяхното прилагане и изпълнение — се тълкуват съобразно съответните решения на Съда на ЕС и на Европейската комисия, приети преди датата на подписване на настоящия договор. Другите договарящи страни се уведомяват за решения, приети след датата на подписване на настоящия договор. С цел да се осигури правилното действие на настоящия договор, по молба на някоя от договарящите страни последиците от подобни последващи решения се определят от Регионалния управителен комитет, подпомаган от техническите комитети. Съществуващите тълкувания се съобщават на договарящите страни от Югоизточна Европа преди датата на подписване на настоящия договор. Решенията, които Регионалният управителен комитет взема по тази процедура, съответстват на съдебната практика на Съда на ЕС.

2. Когато по дело, разглеждано от съд на договаряща страна от Югоизточна Европа, възникне въпрос за тълкуване на настоящия договор, на разпоредбите на актовете, посочени в приложение I, или на актовете, приети въз основа на тях, които са идентични по същество на съответните разпоредби на Договора за Европейския съюз, на Договора за функционирането на Европейския съюз или на актовете, приети съгласно посочените договори, съдът, действайки в съответствие с приложение IV, се обръща към Съда на ЕС с искане да вземе решение по въпроса, ако прецени, че това е необходимо, за да постанови решение. Договаряща страна от Югоизточна Европа може — с решение и в съответствие с приложение IV — да определи до каква степен и при какви условия нейните съдилища ще прилагат настоящата разпоредба. Депозитарят и Съдът на ЕС се уведомяват за подобно решение. Депозитарят информира другите договарящи страни. Преюдициалните заключения на Съда на ЕС са задължителни за съдилищата на договарящите страни от Югоизточна Европа, разглеждащи делото, по което е възникнал въпросът.

Член 20

Ново законодателство

1. Настоящият договор не засяга правото на всяка договаряща страна от Югоизточна Европа да приема едностранно ново законодателство или да изменя съществуващото си законодателство в областта на транспорта или свързана с него област, посочена в приложение I, при условие че се спазват принципите за забрана на дискриминацията и разпоредбите на настоящия член. Договарящите страни от Югоизточна Европа не могат да приемат такова законодателство, освен ако то е в съответствие с настоящия договор.

2. Когато договаряща страна от Югоизточна Европа е приела ново законодателство или изменение на законодателството си, тя информира другите договарящи страни чрез Регионалния управителен комитет не по-късно от един месец след приемането. В срок до два месеца след това — при поискване от някоя от договарящите страни — Регионалният управителен комитет провежда обсъждане на последиците от новото законодателство или от изменението на законодателството за правилното действие на настоящия договор.

3. По отношение на нови, правно обвързващи актове на Европейския съюз, Регионалният управителен комитет:

4. По отношение на новите правно обвързващи актове на Европейския съюз, приети между подписването на настоящия договор и влизането му в сила, за които другите договарящи страни са били уведомени, датата на получаване на уведомлението се счита за меродавна. Регионалният управителен комитет взема решение не по-рано от 60 дни след влизането в сила на настоящия договор.

Член 21

Съвет на министрите

Създава се Съвет на министрите. Той осигурява постигането на целите, набелязани в настоящия договор и:

Член 22

Съветът на министрите се състои от по един представител на всяка от договарящите страни. Правото на участие като наблюдател се предоставя на всички държави — членки на Европейския съюз.

Член 23

Съветът на министрите заседава ежегодно.

Член 24

Регионален управителен комитет

1. Създава се Регионален управителен комитет. Той отговаря за администрирането на настоящия договор и осигурява правилното му прилагане, без да се засяга член 19. За тази цел комитетът дава препоръки и взема решения в случаите, предвидени в настоящия договор. Решенията на Регионалния управителен комитет се изпълняват от договарящите страни в съответствие с техните собствени правила.

2. Регионалният управителен комитет се състои от един представител и един заместник-представител за всяка от договарящите страни. Правото на участие като наблюдател се предоставя на всички държави — членки на Европейския съюз.

3. Регионалният управителен комитет взема решения с единодушие.

4. За целите на правилното прилагане на настоящия договор договарящите страни обменят информация, inter alia, за ново законодателство или решения, които са от значение за настоящия договор, а по искане на някоя от договарящите страни — провеждат консултации в рамките на Регионалния управителен комитет, включително по социални въпроси.

5. Регионалният управителен комитет приема свой процедурен правилник.

6. Договарящите страни от Югоизточна Европа председателстват Регионалния управителен комитет на ротационен принцип в съответствие с правилата, залегнали в процедурния му правилник.

7. Председателят на Регионалния управителен комитет свиква неговите заседания поне два пъти годишно с цел преглед на общото действие на настоящия договор и — когато обстоятелствата го налагат — по искане на договаряща страна. Регионалният управителен комитет следи постоянно развитието на съдебната практика на Съда на ЕС. За тази цел Европейският съюз предава на договарящите страни от Югоизточна Европа всички решения на Съда на ЕС, които се отнасят до действието на настоящия договор. Регионалният управителен комитет предприема действия в срок до три месеца с цел запазване на еднообразното тълкуване на настоящия договор.

8. Регионалният управителен комитет подготвя работата на Съвета на министрите.

Член 25

1. Решенията на Регионалния управителен комитет са задължителни за договарящите страни. Когато решение на Регионалния управителен комитет съдържа изискване за действие от договаряща страна, въпросната страна взема необходимите мерки и информира за това Регионалния управителен комитет.

2. Решенията на Регионалния управителен комитет се публикуват в официалните вестници на Европейския съюз и на договарящите страни от Югоизточна Европа. За всяко решение се посочва датата за неговото изпълнение от договарящите страни и всяка друга информация, която може да е от значение за икономическите субекти.

Член 26

Технически комитети

1. Регионалният управителен комитет взема решение за създаване на технически комитети под формата на ad hoc работни групи. Всеки технически комитет може да дава предложения в своята сфера на компетентност, по които Регионалният управителен комитет да вземе решение. Техническите комитети се състоят от представители на договарящите страни. Правото на участие като наблюдател се предоставя на всички държави — членки на Европейския съюз.

Съответните организации на гражданското общество, и по-специално тези в областта на опазването на околната среда, се канят на ad hoc принцип като наблюдатели.

2. Техническите комитети приемат свои процедурни правилници.

3. Договарящите страни от Югоизточна Европа председателстват техническите комитети на ротационен принцип в съответствие с договореностите, залегнали в процедурните им правилници.

Член 27

Социален форум

1. Договарящите страни отчитат надлежно социалното измерение и признават необходимостта от ангажиране на социалните партньори на всички съответни равнища чрез насърчаване на социалния диалог във връзка с мониторинга на прилагането на настоящия договор и неговите последици.

2. Те отчитат значението на това да насочат вниманието си върху следните ключови области:

3. С цел разглеждането на посочените социални въпроси договарящите страни се споразумяват да създадат социален форум. Всяка договаряща страна — в съответствие със своите вътрешни процедури — определя своите представители, които могат да участват в съответните заседания на социалния форум. Представителството включва правителствата, организациите на работниците и на работодателите, както и всички други компетентни органи, чието присъствие се счита за целесъобразно с оглед на обсъжданите теми. Свързаните със сектора на транспорта европейски комитети за социален диалог присъстват и участват в заседанията, както и представители на Европейския икономически и социален комитет. Социалният форум приема свой процедурен правилник.

Член 28

Постоянен секретариат

Създава се постоянен секретариат. Той:

Член 29

Постоянният секретариат се състои от директор и състав, съобразен с нуждите на Транспортната общност. Постоянният секретариат може да включва и един или повече заместник-директори. Неговият работен език е английският.

Член 30

Директорът на постоянния секретариат се назначава от Регионалния управителен комитет, след консултация със Съвета на министрите. Продължителността на неговия мандат не може да надхвърля три години. Мандатът може да бъде подновен. Регионалният управителен комитет определя правилата за дейността на постоянния секретариат, по-специално що се отнася до назначаването, условията на работа и географския баланс на персонала на секретариата. Регионалният управителен комитет може да назначи и един или повече заместник-директори. Директорът подбира и назначава персонала след консултация с Регионалния управителен комитет.

Член 31

При изпълнението на своите задължения директорът и персоналът на постоянния секретариат действат безпристрастно и не трябва да искат, нито да получават указания от никоя от договарящите страни. Те утвърждават интересите на Транспортната общност.

Член 32

Директорът на постоянния секретариат или определен негов заместник подпомага заседанията на Съвета на министрите, на Регионалния управителен комитет, на техническите комитети и на социалния форум.

Член 33

Седалището на постоянния секретариат се определя в съответствие с член 21, буква г).

Член 34

Бюджет

Всяка договаряща страна прави вноски към бюджета на Транспортната общност, както е предвидено в приложение V. Размерът на вноските може да бъде подлаган на преглед на всеки три години по искане на някоя от договарящите страни и с решение на Регионалния управителен комитет.

Член 35

Регионалният управителен комитет приема ежегодно бюджета на Транспортната общност. Бюджетът покрива оперативните разходи на Транспортната общност, необходими за функционирането на нейните органи. Разходите на всеки орган се определят в отделна част на бюджета. Регионалният управителен комитет приема решение, с което се определя процедурата за изпълнение на бюджета, за представяне и одит на сметки и за проверка.

Член 36

Директорът на постоянния секретариат изпълнява бюджета и ежегодно докладва за това на Регионалния управителен комитет. Регионалният управителен комитет може да реши, ако това е целесъобразно, да възложи на независими одитори да проверят дали бюджетът се изпълнява правилно.

Член 37

Уреждане на спорове

1. Всяка договаряща страна може да повдигне спорен въпрос, засягащ прилагането или тълкуването на настоящия договор, пред Регионалния управителен комитет, освен в случаите, за които в настоящия договор са предвидени специални процедури.

2. Когато спорен въпрос се постави пред Регионалния управителен комитет съгласно параграф 1, страните по спора провеждат незабавни консултации. Когато Европейският съюз не е страна по спора, негов представител може да бъде поканен на консултациите от някоя от страните по спора. Страните по спора могат да изготвят предложение за уреждане на спора, което незабавно се представя на Регионалния управителен комитет. Решенията, взети от Регионалния управителен комитет по тази процедура, трябва да са съобразени със съдебната практика на Съда на ЕС.

3. Ако четири месеца след датата, на която въпросът е бил поставен пред Регионалния управителен комитет, последният не е успял да вземе решение, уреждащо спора, страните по спора могат да го отнесат до Съда на ЕС, чието решение е окончателно и задължително. Условията, съгласно които спорен въпрос може да бъде отнесен до Съда на ЕС, са посочени в приложение IV.

Член 38

Разгласяване на информация

1. Всички органи, създадени с настоящия договор или съгласно него, гарантират възможно най-голяма прозрачност на работата си. В тази връзка всеки гражданин на договарящите страни, както и всяко физическо или юридическо лице, пребиваващо или имащо седалище в една от договарящите страни, има право на достъп до документите, съхранявани от органите, създадени с настоящия договор или съгласно него, при спазване на принципите и условията, определени съгласно параграф 2.

2. С оглед уреждане на правото на достъп до документи Регионалният управителен комитет определя общите принципи и ограничения, свързани с обществения или частния интерес, като се прилагат правилата, основани на разпоредбите на Европейския съюз относно достъпа до документи, предвидени в Регламент (ЕО) № 1049/2001 на Европейския парламент и на Съвета (2). С правилата, приети от Регионалния управителен комитет, се определя административна процедура, съгласно която случаите на отказ за предоставяне на достъп до документи могат да бъдат преразгледани или подложени на контрол.

3. Доколкото документите, съхранявани от органите, създадени с настоящия договор или съгласно него, съдържат информация за околната среда съгласно определението по член 2, точка 3 от Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси, достъпът до тази информация се предоставя в съответствие с член 4 от посочената конвенция.

Регионалният управителен комитет приема необходимите правила, за да се осигури прилагането на настоящия параграф. В тези правила за прилагане се определя административна процедура, съгласно която случаите на отказ за предоставяне на достъп до информация за околната среда могат да бъдат преразгледани или подложени на контрол.

4. Представителите, делегатите и експертите на договарящите страни, както и длъжностните лица и други служители, действащи съгласно настоящия договор, са длъжни дори и след приключване на задълженията им да не разгласяват информация, която е предмет на задължението за професионална тайна, в частност информация за предприятията, техните стопански отношения или факторите за ценообразуване в тях.

Член 39

Трети държави и международни организации

1. Договарящите страни се консултират помежду си в рамките на Регионалния управителен комитет по искане на която и да било договаряща страна:

2. При неотложни случаи консултациите, предвидени в параграф 1, се провеждат възможно най-скоро, и във всеки случай — в рамките на три месеца от постъпване на искането за консултация.

Член 40

Преходни договорености

1. С протоколи I—VI се определят преходните договорености и съответните периоди, приложими между Европейския съюз, от една страна, и съответната договаряща страна от Югоизточна Европа, от друга страна.

2. Постепенният преход на всяка от договарящите страни от Югоизточна Европа към пълното прилагане на Транспортната общност подлежи на оценки. Оценяването се извършва от Европейската комисия в сътрудничество със съответната договаряща страна от Югоизточна Европа. Европейската комисия може да започне оценяване по своя собствена инициатива или по инициатива на съответната договаряща страна от Югоизточна Европа.

3. Ако Европейският съюз установи, че условията са изпълнени, той информира Регионалния управителен комитет, а след това взема решение дали съответната договаряща страна от Югоизточна Европа да премине към следващия етап от Транспортната общност.

4. Ако Европейският съюз установи, че условията не са изпълнени, Европейската комисия докладва за това на Регионалния управителен комитет. Европейският съюз отправя конкретни препоръки за подобрение към съответната договаряща страна от Югоизточна Европа.

ВЛИЗАНЕ В СИЛА, ПРЕГЛЕД, ПРЕКРАТЯВАНЕ И ДРУГИ РАЗПОРЕДБИ

Член 41

Влизане в сила

1. Настоящият договор подлежи на ратификация или одобрение от подписалите го страни в съответствие с техните собствени процедури. Документите за ратификация или одобрение се депозират пред Генералния секретариат на Съвета на Европейския съюз, който информира за това всички останали подписали страни и изпълнява всички други функции на депозитар.

2. Настоящият договор влиза в сила на първия ден от втория месец след датата на депозиране на документите за ратификация или одобрение от Европейския съюз и от най-малко четири от договарящите страни от Югоизточна Европа. За всяка подписала страна, която ратифицира или одобри настоящия договор след тази дата, договорът влиза в сила на първия ден от втория месец след депозирането на документа за ратификация или одобрение от тази подписала страна.

3. Независимо от параграфи 1 и 2, Европейският съюз и най-малко три от договарящите страни от Югоизточна Европа могат да решат да прилагат временно настоящия договор помежду си от датата на подписване, в съответствие с прилагането на националното право, като уведомят депозитаря, който уведомява за това другите договарящи страни.

Член 42

Преглед

Преглед на настоящия договор се извършва по искане на която и да било договаряща страна и във всеки случай пет години след влизането му в сила.

Член 43

Прекратяване

1. Всяка договаряща страна може да денонсира настоящия договор като уведоми депозитаря, който уведомява за това прекратяване другите договарящи страни. Ако настоящият договор бъде денонсиран от Европейския съюз, той прекратява своето действие една година след датата на уведомлението. Ако настоящият договор бъде денонсиран от някоя от договарящите страни от Югоизточна Европа, той прекратява своето действие само по отношение на тази договаряща страна една година след датата на уведомлението.

2. С присъединяването към Европейския съюз на договаряща страна от Югоизточна Европа, тази договаряща страна престава автоматично да бъде договаряща страна от Югоизточна Европа по настоящия договор и вместо това става държава — членка на Европейския съюз.

Член 44

Езици

Настоящият договор е съставен в един оригинал на официалните езици на институциите на Европейския съюз и на договарящите страни от Югоизточна Европа, като всички текстове са еднакво автентични.

Съставено в Брюксел на девети октомври през две хиляди и седемнадесета година.

Hecho en Bruselas, el nueve de octubre de dos mil diecisiete.

V Bruselu dne devátého října dva tisíce sedmnáct.

Udfærdiget i Bruxelles den niende oktober to tusind og sytten.

Geschehen zu Brüssel am neunten Oktober zweitausendsiebzehn.

Kahe tuhande seitsmeteistkümnenda aasta oktoobrikuu üheksandal päeval Brüsselis.

Έγινε στις Βρυξέλλες, στις εννέα Οκτωβρίου δύο χιλιάδες δεκαεπτά.

Done at Brussels on the ninth day of October in the year two thousand and seventeen.

Fait à Bruxelles, le neuf octobre deux mille dix-sept.

Sastavljeno u Bruxellesu devetog listopada godine dvije tisuće sedamnaeste.

Fatto a Bruxelles, addì nove ottobre duemiladiciassette.

Briselē, divi tūkstoši septiņpadsmitā gada devītajā oktobrī.

Priimta du tūkstančiai septynioliktų metų spalio devintą dieną Briuselyje.

Kelt Brüsszelben, a kétezer-tizenhetedik év október havának kilencedik napján.

Magħmul fi Brussell, fid-disa’ jum ta’ Ottubru fis-sena elfejn u sbatax.

Gedaan te Brussel, negen oktober tweeduizend zeventien.

Sporządzono w Brukseli dnia dziewiątego października roku dwa tysiące siedemnastego.

Feito em Bruxelas, em nove de outubro de dois mil e dezassete.

Întocmit la Bruxelles la nouă octombrie două mii șaptesprezece.

V Bruseli deviateho októbra dvetisícsedemnásť.

V Bruslju, dne devetega oktobra leta dva tisoč sedemnajst.

Tehty Brysselissä yhdeksäntenä päivänä lokakuuta vuonna kaksituhattaseitsemäntoista.

Som skedde i Bryssel den nionde oktober år tjugohundrasjutton.

Sačinjeno u Briselu devetog dana oktobra u godini dvijehiljadesedamnaestoj.

Составен во Брисел на деветиот ден од месецот октомври во две илјади и седумнаесеттата година.

Sačinjeno u Briselu devetog dana oktobra dvije hiljade sedamnaeste godine.

BËRË në Bruksel, më nëntë tetor, dy mijë e shtatëmbëdhjetë.

Сачињено у Бриселу деветог дана октобра у години двијехиљадеседамнаестој.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Për Republikën e Shqipërisë Za Bosnu i Hercegovinu Za Bosnu i Hercegovinu 3a Боснy и Херuerовннy Za Bivšu Jugoslovensku Republiku Makedoniju